चंडीगढ़ - शहरी स्थानीय निकाय मंत्री कविता जैन ने मौसम विभाग द्वारा जारी किए गए हाई अलर्ट पर विभाग के आला अधिकारियों के साथ बैठक करते हुए सफाई तथा अग्निश्मन सेवाओं को पुख्ता रखने के निर्देश दिए। यही नहीं प्रदेश भर की पालिकाओं में अधिकारियों, कर्मचारियों की छुट्टियों को रद्द कर दिया गया है। उन्होंने कहा कि किसी भी प्रकार के जान-माल के नुकसान को रोकने तथा आमजन को जागरूक करने की व्यवस्था करना हमारा दायित्व है, जिसमें अधिकारी, कर्मचारी भी अपनी जिम्मेदारी को बेहतर तरीके से निभाएं।